חני

 סינגל חדש לדנה ברגר

מילים: יואב טל

לחן: דנה ברגר ואדם בן אמיתי

הפקה מוסיקלית: אדם בן אמיתי

״חני״ - שיתוף פעולה ראשון של דנה ברגר ואדם בן אמיתי המוכשר ששותף ללחן ולעיבוד ואמון על ההפקה המוסיקלית.

חני הוא שיר סיפור.

השיר מספר את סיפורה של אישה שהמשפחה שלה התפרקה.

חני מתגרשת ונאלצת להתמודד עם החיים החדשים שלה כגרושה עם שני ילדים,

היא מסתגרת בביתה ומפחדת לצאת אל העולם הקשוח שבחוץ ולמצוא לעצמה התחלה חדשה.

סופי השבוע הם הקשים ביותר ״יום שישי היום והילדים אצלו״… הלבד והפחד משתלטים עליה ולא נותנים מנוח ״השבת כבר נכנסת, הנרות רועדים, לקחת כבר כדור נגד כל הפחדים״

זה שיר שאישה שרה לאחותה, שיר חיזוק, נחמה ותקווה לימים הטובים שעוד יגיעו -

״זה יבוא בשלבים את תראי, יתרבו הימים הטובים…״ היא קוראת לה לקבל את המצב החדש ולהשלים איתו ״וזו לא אשמתך לפעמים זה קורה, הוא לא יחזור חני, הוא מזמן לא רוצה״ כדי שתוכל להתקדם עם חייה.

דנה- ״הסיפור של חני נוגע בכולנו. לכל אחד יש את החני שלו. כמעט כל החברות הטובות שלי התגרשו בעשור האחרון. זה לא קל לפרק משפחה. להאמין בעצמך ולצאת את העולם. במיוחד כשיש לך ילדים בבית. השיר הזה בא לחבק אותה, לשחרר אשמה ופחד ולהתחיל מהתחלה להאמין בעצמה״ .

\*\*\*\*\*

״חני״ הוא סינגל אחרון של ברגר רגע לפני פרויקט חדש ומסקרן שעתיד לצאת לאור בנובמבר הקרוב.